Päihde

**Päihteet** ovat farmakologisen määritelmän mukaan ilman hoidollista tavoitetta käytettyjä, psyykkisiin toimintoihin vaikuttavia aineita. Päihteet vaikuttavat pääasiassa keskushermostoon, mutta voivat toimia myös muita reittejä pitkin, esimerkiksi syrjäyttämällä hapen. Suomessa perinteisiä päihteitä ovat mm. alkoholi, tupakka, kahvi, amfetamiini, heroiini, subutex ja kannabis. Nykyään käytetään myös paljon psyykelääkkeitä sekaisin alkoholin kanssa. Maailman yleisimmin käytetty laiton päihde on kannabis.

**Päihteestä pystytään analysoimaan vaikutuksen aiheuttava molekyyli, mutta joissain tapauksissa näitä voi olla useita, tai jopa satoja eri samassa kasvissa. Samasta kasvista voi olla useita eri lajikkeita, joilla on erilaiset vaikutukset. Ihmiskehosta on löydetty mm. useita erilaisia reseptorityyppejä, joihin nämä molekyylit puolestaan sitoutuvat. Näitä ovat esimerkiksi GABA-reseptorit, kannabinoidireseptorit, opioidireseptorit, serotoniini, dopamiini, adrenaliini ja kolinergiset reseptorit.**

**Päihteen ja elintarvikkeen raja on jossain tapauksissa vaikea määritellä**, koska monet yleisesti käytetyt nautintoaineet, kuten esimerkiksi kahvi, sisältävät pieniä määriä päihdyttäviä ja riippuvuutta aiheuttavia aineita. Jotkut ihmiset laskevat kannabiksen elintarvikkeeksi tai lisäravinteeksi, etenkin lääkekäyttäjät. **Huumeet ovat käytännössä vain laittomia päihteitä, joita löytyy moneen lähtöön**. Suomessa käytännössä kaikki päihteet yritetään luokitella laittomiksi huumeiksi. Päihteitä voidaan myös luokitella lääkekasveiksi tai rohdoksiksi, joille on Suomessa oma kieltolistansa. Ero on vain kosmeettinen, koska yhdeltäkään lääkäriltä ei voi saada reseptiä näihin lääkekasveihin. Rangaistukset tosin ovat lievemmät rohdoskasvien osalta. **Nykyinen huumausainelainsäädäntö ja rohdosaineiden kieltolistat ovatkin täysin mielivaltaisesti kokoon parsittu kokoelma aineita**, joita on viranomaisten mielestä käytetty väärin, jolloin ne on kansakunnan turvallisuuden vuoksi pitänyt kieltää. **Psykoaktiivisuus itsessään riittää perusteluksi**, vaikkei aineesta olisi ollut edes merkittäviä ongelmia. Esimerkiksi Hollannissa sallitaan paljon monipuolisempi valikoima luonnonkasveja ihmisten käyttöön. **Suomessa on myös erikseen kielletty monien lääkekasvien tilaaminen ulkomailta, vaikka ne olisivat yleisesti Suomessa luontaistuotekaupoissa myynnissä. Näin pidetään hinnat korkealla. Myös melatoniinin tilaaminen ulkomailta on rikos, vaikka sitä myydään Suomessa ilman reseptiä yleisesti.**

**Päihteiden vaikutus psyykkeeseen riippuu täysin aineesta, vaikutuksien mahdollinen skaala on todella laaja. Samat aineet samalla annoksella voivat myös vaikuttaa eri ihmisiin jopa täysin päinvastaisesti.** Tämä johtuu osittain siitä, että eri ihmisillä reseptorien määrät vaihtelevat, aineita kehosta poistavat entsyymit toimivat eri tehoilla jne. Yksilölliset erot täytyy aina ottaa huomioon. **Kaikki päihteet eivät sovi kaikille.**

Päihteet vaikuttavat ihmiseen mm. euforisoivasti, piristävästi, lamaavasti, empatogeenisesti ja hallusinogeenisesti. Monet päihteet vaikuttavat useammalla akselilla, esimerkiksi stimuloivasti ja hallusinogeenisesti samaan aikaan. Vain joihinkin päihteisiin on mahdollista kuolla, eikä aineen laillinen status kerro mitään aineen vaarallisuudesta. Alkoholi aiheuttaa Suomessa eniten myrkytyskuolemia. Seuraavaksi yleisintä on kuolla lääkkeiden päihdekäyttöön. Yleisimmin kuollaan tällöin kodeiinin yliannostukseen tai tramadolin, buprenorfiinin tai metadonin käyttöön alkoholin kanssa. Esimerkiksi kannabikseen on lähes mahdotonta kuolla ainakaan yliannostuksen kautta, koska ihmiskehossa ei ole kannabinoidireseptoreita paikoissa, jotka ohjaavat esimerkiksi hengitystä tai sydäntä.

**Puutteellinen lista vaikutuksista**:

☀https://kamapedia.fandom.com/fi/wiki/Psykedeelien\_vaikutukset

Päihteitä on käytetty ihmiskunnan koko tunnetun historian ajan. Arkeologisia todisteita psykoaktiivisten päihteiden käytöstä on löydetty ainakin viimeiseltä 10 000 vuodelta, ja historiallisia todisteita eri kulttuurien käyttämistä päihteistä viimeiseltä 5 000 vuodelta. Käymismenetelmällä tuotettavat olut ja viini ovat tuhansia vuosia vanhoja keksintöjä. Hamppu ja oopiumiunikko on tunnettu tuhansia vuosia, ja niistä on saatu kannabista ja oopiumia. Tislattuja alkoholijuomia ja lääketeollisuuden valmistamia lääkkeitä ei kuitenkaan ollut olemassa ennen niiden keksimistä. Tislaus on verrattain uusi keksintö. Oopiumista alettiin valmistaa morfiinia 1800-luvulla ja sitä seurasi tehokkaamman heroiinin sekä muiden opidoidien valmistus. Ensimmäinen kansainvälinen huumeita rajoittava sopimus on kansainvälinen oopiumisopimus, joka tuli Suomessa voimaan vuonna 1922

Monia päihteitä voidaan esim. poltella savukkeissa tai piipussa, nuuskata nenään, syödä tai käyttää suonensisäisesti. Päihteillä on usein monia eri käyttötapoja ja -tarkoituksia. Päihteitä on mahdollista käyttää suhteellisen turvallisesti, mutta tiedon puutteen takia tämä harvoin toteutuu. Väärin käytettyinä päihteet voivat olla erittäin haitallisia ja vaarallisia.